**DODATOK Č. 1 / 1060/2021 (ĎALEJ LEN „DODATOK“)**

**K ZMLUVE O POSKYTNUTÍ NENÁVRATNÉHO FINANČNÉHO PRÍSPEVKU**

**ČÍSLO Z: Z SKCZ304031C867** (ĎALEJ LEN „ZMLUVA O NFP“)

UZAVRETÝ MEDZI:

### ZMLUVNÉ STRANY

* 1. **Poskytovateľ**

názov: **Ministerstvo investícií, regionálneho rozvoja a informatizácie Slovenskej republiky**

sídlo: **Štefánikova 882/15, 811 05 Bratislava, Slovenská republika**

IČO: **50349287**

DIČ: **2120287004**

konajúci: **Veronika Remišová, ministerka investícií, regionálneho rozvoja a informatizácie SR**

poštová adresa: **Račianska 153/A, P.O.Box 1, 831 03 Bratislava 33, Slovenská republika**

(ďalej len „Poskytovateľ“)

* 1. **Hlavný prijímateľ (Vedúci partner)**

názov: **Moravskoslezský kraj**

Sídlo: **28. října 117, 702 18 Ostrava, Česká republika**

zapísaný v: **-**

konajúci: **prof. Ing. Ivo Vondrák, CSc., hejtman**

IČO: **70890692**

DIČ: **CZ70890692**

banka: **Česká spořitelna, a.s.**

IBAN: **CZ32 0800 0000 0000 0133 1362**

SWIFT: **GIBACZPX**

poštová adresa[[1]](#footnote-1): **-**

 (ďalej len „Hlavný prijímateľ“)

(Poskytovateľ a Hlavný prijímateľ spoločne ako „Zmluvné strany“ alebo jednotlivo aj ako „Zmluvná strana“)

### PREDMET DODATKU

 Poskytovateľ a Prijímateľ sa po vzájomnom súhlase dohodli na nasledovnom:

* 1. Znenie bodu č. 2.4. v Zmluve o NFP sa ruší a plne nahrádza novým znením: „Hlavný prijímateľ sa zaväzuje prijať poskytnutý NFP a použiť ho v súlade s podmienkami stanovenými v tejto Zmluve a v súlade so schválenou Žiadosťou o NFP. Hlavný prijímateľ sa zaväzuje realizovať Projekt riadne a včas, avšak najneskôr do termínu Fyzického ukončenia realizácie aktivít Projektu, t.j. do **31.08.2022.**
	2. Znenie bodu č. 3.5. v Zmluve o NFP sa ruší a plne nahrádza novým znením: „Oprávneným obdobím pre úhradu výdavkov Partnerov je obdobie, ktoré začína dňom nasledujúcim po dni predloženia žiadosti o nenávratný finančný príspevok na STS/Infobod,
	t.j. od **22.10.2016** a končí 60 kalendárnych dní po Fyzickom ukončení realizácie aktivít projektu, t.j. do **30.10.2022**. Zároveň platí, že zdaniteľné plnenie výdavkov môže byť najneskôr v deň ukončenia fyzickej realizácie aktivít projektu. Výnimku tvoria náklady na prípravu Projektu, ktoré nepresahujú výšku 5% z výšky schváleného rozpočtu výdavkov každého partnera zvlášť (rozhodujúca je suma oprávnených výdavkov schválená Spoločným monitorovacím výborom a nie suma skutočne realizovaných oprávnených výdavkov), a ktorých obdobie oprávnenosti začína 01.01.2014.
	3. Znenie Prílohy č. 1 – Všeobecné zmluvné podmienky k zmluve o poskytnutí nenávratného finančného príspevku sa ruší a plne nahrádza novým znením, ktoré je pripojené k tomuto dodatku ako Príloha č. 1 Dodatku č. 1 - Všeobecné zmluvné podmienky k zmluve o poskytnutí nenávratného finančného príspevku.
	4. Znenie bodu 5. Aktivity projektu Prílohy č. 2 Predmetu podpory sa v Zmluve o NFP ruší a plne nahrádza novým znením, ktoré je pripojené k tomuto dodatku ako Príloha č. 2 Dodatku č. 1 - Predmet podpory NFP, časť 5. Aktivity projektu.
	5. Znenie Prílohy č. 3 – Harmonogram monitorovania a predkladania výdavkov v Zmluve o NFP sa ruší a plne nahrádza novým znením, ktoré je pripojené k tomuto dodatku ako Príloha č. 3 Dodatku č. 1 - Harmonogram monitorovania a predkladania výdavkov.

### ZÁVEREČNÉ USTANOVENIA

* 1. Zmluvné strany prehlasujú, že si text tohto dodatku riadne a dôsledne prečítali, jeho obsahu porozumeli a že tento vyjadruje ich slobodnú a vážnu vôľu bez omylu, čo potvrdzujú svojimi vlastnoručnými podpismi.
	2. Tento dodatok nadobúda platnosť (je uzavretý) dňom neskoršieho podpisu oboma zmluvnými stranami a účinnosť dňom nasledujúcim po dni jeho zverejnenia.

Zmluvné strany sa dohodli, že prvé zverejnenie v Centrálnom registri zmlúv vedenom Úradom vlády SR zabezpečí Poskytovateľ. Ak dodatok nie je zverejnený v Centrálnom registri zmlúv do siedmich dní odo dňa uzavretia, Prijímateľ je oprávnený zverejniť dodatok v súlade s §5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov. Ak Prijímateľ podá návrh na zverejnenie dodatku v Obchodnom vestníku, je povinný o podaní návrhu bezodkladne informovať Poskytovateľa. Zmluvné strany sú povinné vzájomne sa informovať o zverejnení dodatku a to najneskôr nasledovný deň po dni jej zverejnenia. Ak je dodatok zverejnený viacerými spôsobmi, rozhodujúce je prvé zverejnenie dodatku.

* 1. Zmluvné strany vyhlasujú, že dodatok neobsahuje žiadne chránené informácie, ktoré sa nemôžu sprístupniť v zmysle príslušných ustanovení Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov a za súčasného rešpektovania ochrany osobnosti a osobných údajov vyjadrujú súhlas s jeho zverejnením v Centrálnom registri zmlúv vedenom Úradom vlády SR.
	2. Tento dodatok sa dňom nadobudnutia účinnosti stáva neoddeliteľnou súčasťou Zmluvy o NFP.
	3. Dodatok je vyhotovený v piatich rovnopisoch, z toho jeden rovnopis obdrží Prijímateľ, jeden rovnopis dostane Národný kontrolór z ČR a tri rovnopisy obdrží Poskytovateľ. V prípade sporu medzi zmluvnými stranami sa bude postupovať podľa rovnopisu tohto dodatku uloženého u Poskytovateľa.

Prílohy:

Príloha č. 1 Dodatku č. 1 – Všeobecné zmluvné podmienky k zmluve o poskytnutí nenávratného finančného príspevku;

Príloha č. 2 Dodatku č. 1 – Predmet podpory NFP, časť 5. Aktivity projektu;

Príloha č. 3 Dodatku č. 1 – Harmonogram monitorovania a predkladania výdavkov.

Za Poskytovateľa v Bratislave, dňa ..........................:

Podpis: .......................................

Ministerstvo investícií, regionálneho rozvoja a informatizácie Slovenskej republiky

Veronika Remišová, ministerka investícií, regionálneho rozvoja a informatizácie SR

Za Hlavného prijímateľa v ................................, dňa ............................:

Podpis: .......................................

Moravskoslezský kraj

prof. Ing. Ivo Vondrák, CSc., hejtman

Dátum platnosti dodatku: ...........................

Dátum účinnosti dodatku: ..........................

1. Vyplní sa v prípade, ak je poštová adresa (korešpondenčná adresa) Zmluvnej strany odlišná od adresy jej sídla. [↑](#footnote-ref-1)